
G 


abinete Weaver Croes ta hungando un wega peligroso cu 
futuro di e pais, sigur ora c’un mandatario no ta sincero 


cu su mes ni cu pueblo y den su afan pa culpa “otronan” pa e 
desaster financiero cu a wordo crea ultimo cinco añanan, ta bay 
over na lansa acusacionnan sin sentido, sabiendo cu nan no ta 
cuadra cu realidad. 


Minister Maduro a bin ta insisti pa algun dia caba, di pinta 
CAft preto, trociendo palabranan di e comision di supervision 
dunando su propio interpretacion na loke e comision aki a trece 
dilanti, cu realmente ta ponencianan cu e propio Minister hunto 
cu su Prome Minister a bay di acuerdo pa ehecuta. 


Ta algo sumamente serio ora cu tuma nota di Minister di Finansa, 
bisa entre otro cu no tabata posibel pa complace CAft cu tur 
recomendacion y e hecho cu gabinete Wever Croes II no a 
cumpli cabalmente, esaki por costa Aruba eventualmente un 
“aanwijzing” basa riba conseho negativo cu CAft lo presenta na 
RMR dentro di algun dia.” 


Cu otro palabra aki ta e propio Minister di Finansa ta confirma 
cu su gobierno no a cumpli cu recomendacionnan di CAft, di 
cual mayoria ta recomendacionnan haci a base di entre otro 
e protocol cu a wordo firma pa Prome Minister Evelyn Wever 
Croes na 2018 y otro palabracionnan despues cu a wordo firma 
pa mesun Prome Minister y algun tambe co firma pa Minister 
di Finansa. 


CAft no a presenta nada nobo na gobierno di Aruba, e comision 
no a exigi nada nobo y a agrega nada nobo na palabracionnan 
haci pero ta un hecho cu tanto Prome Minister como Minister di 
Finansa no a cumpli cu e palabracionnan aki. 


Ta algo serio y cu sigur no a cumpli cu e vision di e mesun 
gobierno aki di hiba un gobernacion cu integridad ya cu cumpli 
cu palabracionnan haci, palabracionnan firma y acorda, ta algo 
esencial di un gobierno cu ta goberna cu integridad. 


Manipulando cu nificacion di e recomendacionnan di CAft 
tambe ta falta di seriedad ya cu entre otro e mandatario a señala 
cu e comision di supervision no ta sostene e finanaciamente di 
e planta di purificacion na Bubali, mientras cu ningun momento 
esaki a wordo sugeri of exigi. 


CAft solamente a mustra cu nan kier pa gobierno “onderbouw” 


KB ta un hecho confirma pa Minister 


di Finansa Xiomara Maduro 


na kico tur e miyones cu a wordo poni den presupuesto 
ta bay wordo usa y ningun momento a exigi pa kita e 
suma aki for di presupuesto. 


Pa loke ta goederen en diensten tambe a ser mustra 
cu gobierno a lanta cantidad di departamento nobo, 
sin cu tin hustificacion of splicacion pa esakinan, loke 
a aumenta e gasto di personal cu mas cu 15 miyon 
entre otro pero Minister Maduro ta cambia e ponencia 
di CAft como sifuera cu ta e comision ta esun cu ta 
pidiendo algo imposibel. 


Ta gobierno a hinca su mes den un posicion dificil, 
loke na su turno ta hincando henter a pais den un 
posicion cu pronto ta Hulanda lo tuma over y dicidi 
tur cos, caminda loke gabinete Wever Croes II no kier 
a haci, lo wordo haci cu e “aanwijzing” cu den cierto 
forma Minister Maduro mes ta anticipando. 

asha hopi reaccion AWEMainta a ricibi ayera relaciona 
cu e denuncia haci di mal servicio na oficina di un 


dokter di wowo. 


Riba Facebook por a lesa tambe hopi reaccion cu tin hende 
ta wardando reaccion for di aña pasa despues cu verwijsbrief 
a bay pa e dokter. Otronan tin mas cu un aña wardando un 
cita pa nan operacion. Inclusive un ciudadano a bisa cu e 
ta asina cansa cu e ta bay entrega un keho oficialmente na 
AZV. 


A tuma contacto cu director di AZV ing. Edwin Jacobs, kende 
a bisa “nos a tuma nota di e articulo y a manda esaki pa 
nos colega cu ta atende cu specialista pa averigua kico ta 
pasando.” Di otro banda for di fuentenan di AZV a wordo 


P 


a medio di un comunicado FUNISA Fundacion 
Investigacion Sismologico Arubano ta informa 


cu Diamars Dia 12 di Juli 2022 mainta trempan un 
evento sismico a keda sinti aki na Aruba pa 6:08 am 
ora local. 


E evento aki a wordo sinti na Aruba y Venezuela pa 


U 


TILITIES Aruba N.V. a tuma nota di articulonan cu a 
keda publica recien pa sindicato ALVAST den algun 


portal di noticia. 


“Como accionista den companianan estatal di utilidad 
di Aruba nos kier informa pa medio di e comunicado aki 
cu UTILITIES Aruba N.V. no ta interveni riba asuntonan 
interno di recurso humano den e companianan 
estatal di utilidad di Aruba, den e caso aki N.V. ELMAR 
y sindicato ALVAST cu ta representa un grupo di 


Hopi reaccion riba mal servicio na dokter di wowo 
Otro dokter a rabia cu pashent 


cu a busca un di dos opinion 


bisa cu e tipo di situacionnan asina ta bon pa expone nan 
publicamente.” 


Asina a yega na atencion di AWEMainta di un cabayero cu 
tin mas cu un aña malo y no ta mira cu su situacion ta 
mehora. El a dicidi pa e mes paga un specialista cu no ta 
den servicio di AZV. El a dun’e un diagnostico y a conseha 
cual ta e miho tratamento pa sigui. Contento e pashent 
a bay cu tur su resultado pa dokter di cas pa e haya e 
recuperacion awo so. Pa su sorpresa, despues di lesa tur 
cos, e dokter a bis’e “bay bek cerca e specialista laga e 
yuda bo anto”. 


Situacionnan penoso na Aruba. 


Utilities no ta mete den asuntonan 


interno di companianan estatal 


supervisornan di N.V. ELMAR. 


Adicionalmente 
UTILITIES 
Aruba 
N.V. 
no 
ta 


participa den ningun tipo di atake personal dirigi na 
empleadonan di N.V. ELMAR y WEB Aruba N.V. 


UTILITIES Aruba N.V. ta spera cu e partidonan relevante 
por yega na otro atrobe y atende cu e asunto interno 
aki den un forma profesional y cordial.” 


Temblor chikito mainta tempran 


cual evento tabata di magnitud 2.9 grado y su 
epicentro a keda registra y localisa na 11.67NL y 
-71.64WL. Esaki ta keda na 49 km pabou di Punto 
Fijo na Venezuela y e evento a pasa bou di lama 
na un profundidad di 35.0 km dilanti e costanan 
di Punto Fijo. 

D 


iamars mainta despues di 20 aña, e balor di dollar a 
iguala e balor di euro loke expertonan ta señala cu no ta 


un bon señal pa economia pero sin duda mucho clarificacion 
di esaki. 


E ultimo ocasion cu e dos valutanan aki tabata igual, ta data 
for di 2002, esta net 20 aña pasa y diamars mainta esaki a 
bolbe bira e caso loke ta un mal indicacion pa e desaroyo 
economico rond mundo pero principalmente na Europa. 


Segun informacion ricibi, e asina yama ‘eenheidsmunt’ 


A 


yera gobierno pa medio di su Minister di Economia, Geoffrey 
Wever, a anuncia otro aumento di prijs di gasolin caminda 


esaki lo subi cu 15 cen pa liter mientras cu diesel ta conoce un 
aumento ainda mas pisa, esta di 22.4 cen pa liter. 


Notabel di ayera merdia na diferente pomp di gasolin ta e hecho 
cu no tabatin un congestiamento di autonan pa tank prome cu 
e prijs subi atrobe manera ta e situacion cada bes cu gobierno 
anuncia otro aumento di prijs. Apesar cu den oranan di atardi 
por a mira mas auto buscando pa tank prome cu mey anochi, 
e cantidad ta menos cu e ultimo ocasion cu ta un luna pasa na 
Juni ya cu realmente esaki ta confirma cu hopi hende ya a wordo 
manca den nan cartera cu e aumento na Juni. 


E placa ta birando menos y menos cada luna y ta parce cu e 
efecto cu esaki ya tin den diferente cas di famia, ta hopi serio y 
pueblo ta mirando caba cu e inflacion ta sigui aumenta caminda 
e presion riba cartera di tata y mamanan di famia, ta birando 
algo hopi serio. 


Pober Minister Wever, di con pa motibo cu el a ser expone c’un 
Ministerio cu aparentemente su antecesor lo tabata bon na 
altura di kico lo bay pasa y kico ta spera Aruba, ya cu mientras 
cu ainda Minister Wever no a dal un solo stap concreto pa 
reactiva economia di e isla, e gasto di combustibel ta birando 


LOCAL 


Pa prome biaha den 20 aña dollar tin mes balor cu euro 


Economia dilanti otro reto grandi 


cu aumento di prijs di gasoline 


Europeo, a reduci pa un periodo cortico pa 
exactamente 1000 dollar y dor di esey a alcansa e 
nivel paralelo, caminda un euro tin mesun balor c’un 
dollar. 


Na aña 2008 ora cu economia Mericano a bay den 
un recesion pa motibo di e crisis financiero global, un 
euro tabatin un balor di 1.6 bes un US dollar y awor un 
combinacion di e situacion na Europa cu e guera entre 
Rusia y Ukraina y e tardansa di Banco Central Eurpeo pa 
aumenta standard di interes, a conduci na e situacion 
aki despues di 20 aña. 


algo serio caminda su persona eventualmente lo 
carga e consecuencia politico di esaki. Ta un hecho cu 
gabinete Wever Croes a faya barbaramente ora cu a 
dicidi di “no hedge” pa loke ta compra di combustibel 
y awor e pueblo ta carga e consecuencia y realmente 
e culpa no mester ta pa Minister Geoffrey Wever 
pero otro mandatario cu ta esun cu a tuma e decision 
den nomber di gobierno, pa no hedge compra di 
combustibel pa e compania di RdA. 

rome Minister Evelyn Wever-Croes 
dialuna ultimo tawata presente na e 


graduacion di Tracy van der Biezen na 
Universidad di Aruba. Tracy ta e prome 
graduado di SISSTEM Faculty na Aruba. 
Tracey a cab’e den 35 luna, cu ta dentro 
di e tempo nominal di 36 luna. Dialuna, 
Tracy a defende su tesis na un forma 
sublime. 


Gabinete Wever-Croes na maart 2019 
a firma e acuerdo di SISSTEM, cu 
desde september 2019 ta un facultad 
na Universidad di Aruba dirigi riba e 
materianan tecnico STEM (Science, 
Technology, Engineering y Mathematics) 
y sostenebilidad. 


Cu e facultad aki tambe, Gobierno ta 
kere firmemente cu e gap di genero cu ta 
existi den e industrianan STEM, lo wordo 
reduci na nos pais como tambe den region. 
Programanan manera SISSTEM ta necesario 
pa encurasha hende muhe specialmente, pa 


“ 


Manera mi a tuma nota di e publicacion di e doñonan 
di gasoline stations cu nan no lo acepta pago via tarheta 


mas y solamente cash mi a tuma contacto di inmediato 
cu Aruba Gas Dealers Association (“AGDA”) y tambe cu 
Aruba Banker’s Association (“ABA”) pa purba intermedia 
y wak con por yuda na yega na un solucion.” Esaki ta loke 
cu Minister encarga cu Asuntonan Economico Geoffrey 
Wever a declara. 


Dialuna mainta el a reuni cu AGDA y cu ABA pa scucha nan 
posicion. A puntra ABA pa temporalmente suspende nan 
decision pa cobra e fees pa un periodo di 3 luna pa asina 
Gobierno haya tempo pa busca un solucion husto den 
beneficio di economia Arubiano sin perhudica e situacion 
financiero di e empresarionan, cual ta opera bou di margin 


Minister President Evelyn Wever-Croes: 
Minister President Evelyn Wever-Croes: 


Tracy van der Biezen ta e prome 
Tracy van der Biezen ta e prome 


graduado di Sisstem Faculty na Aruba 
graduado di Sisstem Faculty na Aruba 


pusha limitenan invisibel y kibra e mentalidad stereotipo cu mayoria biaha ta domina 
den e industrianan aki. P’esey ta importante pa encurasha diversidad y inclusion den 
e tereno di STEM pa di berdad obtene solucionnan sostenibel pa un miho desaroyo. 


Prome Minister ta felicita Tracy van der Biezen cu su graduacion como e prome 
graduado y e prome graduado femenino den e facultad di SISSTEM y ta desee hopi 
exito cu su masters. 


Por sigui swipe pago na pompstationnan 


di ganashi stipula pa ley. 


ABA a informa cu nan ta compronde e peticion di Gobierno 
y cu nan ta suspende nan decision te cu 1 october proximo 
pa cobra e fees pa asina Gobierno haya tempo pa por 
intermedia y traha riba un solucion. Mirando e posicion 
aki di ABA, AGDA tambe a informa cu nan ta suspende nan 
decision te cu 1 october, pues pa awor tur consumidor 
por keda paga cu tarheta di debito of credito na cualkier 
gasoline station. 


“Mi ta gradici tanto ABA como AGDA pa coopera cu mi 
peticion. E dianan nos dilanti nos lo investiga con por yega 
na un areglo husto, den beneficio di economia di Aruba y 
tur consumidor,” te aki e declaracion di Minister Geoffrey 
Wever. 

ruba Airport Authority N.V. (AAA) su Air 
Service Development Manager, Sra. Jo-Anne 


Meaux-Arends a wordo invita door di aerolinea 
Wingo pa ta presente na Medellin pa un anuncio 
excitante unda e aerolinea partner a anuncia cu 
lo agrega 2 servicio directo nobo, banda di nan 
servicionan existente entre Bogota, Colombia y 
Aruba. 


Club Union na San Fernando Plaza (El Poblado) 
tabata e sitio scogi pa haci e anuncio aki den 
presencia di Medellin su Hunta di Turismo y 
representantenan di e gobierno di Antioquia 
como tambe prensa Colombiano. 


Presente na e press conference tabata Medellin 
su Secretario di Desaroyo Economico Sr. Alejandro 
Arias, e CEO di Aeropuerto di Medellin Sr. Fredy 
Jaramillo, Wingo su General Manager Sr. Jorge 
Jimenez, Sra. Miriam Dabian, ATA su Directora 
General pa Latinoamerica y Sr. Jordan Schlipken 
Croes, Business Development Manager Aruba 
Tourism Authority Latinoamerica. 


E 2 servicionan directo semanal pa/for di Medellin 
– Aruba lo wordo brinda riba diaranson y diasabra 
abordo di nan avion B737-800 cu e capacidad di 
189 asiento. Riba diaranson e vuelo lo sali for di 
Medellin 2:18 PM. E vuelo di regreso lo sali for di 
Aruba 5:56 PM. 


Riba diasabra e vuelo lo sali for di Medellin 10:08 
AM, yegando Aruba 1:08 PM. E vuelo di regreso 
lo sali for di Aruba 1:46 PM y yega Medellin 2:30 
PM. 


Esaki ta traduci den aproximadamente 3,000 
asiento adicional pa/for di Aruba. Cu e servicio 
adicional desde prome di October, 2022, Wingo lo 


Desde prome di October, 2022: 
Wingo ta ofrece 3 mil asiento 
adicional cu ruta di Medellin 


opera en total 5 vuelo semanal for di Colombia: 
3 for di Bogota y 2 for di Medellin. 


Actualmente e ruta directo pa Medellin 
ta wordo ofreci solamente door di Sarpa 
Airlines, cu 3 vuelo semanal. Esaki ta nifica cu 
Aeropuerto Internacional Reina Beatrix (AUA 
Airport) lo tin 5 vuelo semanal nonstop pa/for 
di Medellin desde prome di October, 2022. 


“Wingo a cuminsa bula pa Aruba bek na 
December 2016 como e prome Low-Cost 
Carrier pa sirbi Aruba for di Colombia. Brindando 
mercadonan local y di placer prijsnan abou, bon 
ambiente y hopi flexibilidad. 


Nos ta encanta mira con e mundo di aviacion ta trece 
hende, cultura y negoshinan hunto. Nos ta felicita 
Wingo como un partner importante y valioso y di 
awo caba nos ta ansioso pa dia prome di October 
pa den un forma festivo, nos yama e vuelo inaugural 
bonbini na AUA Airport,” asina Sra. Jo-Anne Meaux- 
Arends, AAA su Air Service Development Manager a 
expresa. 

emporada di vakantie grandi a yega y tur preparacion ta 
kla pa un biahe den exterior. Departamento di Aduana 


ta informa biaheronan di nos procedura na momento cu 
regresa for di exterior. 


Procedura Aduanal na sala di yegada na aeropuerto: 


E no ta desconoci cu na momento cu biaheronan regresa for 
di exterior, Aduana por haci un control ariba nan ekipahe. Si 
durante control nos constata cu facturanan surpasa e suma 
di exoneracion, of e cantidad di exoneracion, nos lo informa 
e biahero pa e pasa directamente na e oficina di Aduana 
situa na e sala di yegada na aeropuerto pa paga. Nos ta pidi 
biaheronan pa warda tur factura pa asina por calcula e balor 
di e producto treci. Si acaso e biahero no tin factura, Aduana 
lo busca informacion online sin tene cuenta cu e biahero lo 
por a cumpra e producto na un prijs mas barata. Biaheronan 
tambe por tuma mes iniciativa di haci un declaracion verbal 
na oficina di Aduana. Por fabor no warda te ora Aduana haci 
su control riba e ekipahe. 


•Exoneracion pa productonan di uzo personal: 


Cada biahero por trece productonan personal cumpra den 
exterior cu balor di factura di maximo 400 florin, cual no ta 
necesario pa paga impuesto di importacion. Articulonan cu 


Unicamente 400 florin di compras 
den exterior ta exonera di belasting 


surpasa e suma aki mester paga impuesto ariba e producto 
completo. 


•Exoneracion pa cierto productonan mara na un limite: 


Productonan cu ta mara na un limite ta encera: 


1.200 pida (1 slof) di sigaria, of 25 pida di siga, of 50 pida di 
cigarillos, of 250 gram di tabaco; 


2.1 liter di bebida fuerte p.e. rum of whisky, of 2,25 liter di 
biña, of 3 liter di cerbes. 


Pa productonan cu no ta nombra bou di 1 y 2, mester paga 
impuesto y accijns. 


Pa por bin na remarca pa e exoneracion ariba menciona, 
mester cumpli cu algun condicion: 


-E persona mester ta 16 aña di edad bay ariba 


-E articulonan mester ta pa propio uzo. 


•Pa productonan importa cu meta comercial of 
“encomienda”. 


Nos tin di remarca cu esaki no ta posibel pa articulonan 
importa cu tin un meta comercial of cu ta trece como 
“encomienda”. 


Pa e articulonan aki nos ta avisa e biahero pa acerca un 
Customs Broker pa haci e declaracion di e productonan. 
Comerciantenan por identifica nan compania cu un copia 
di e registro di Camara di Comercio di Aruba como tambe 
e persoonsnummer di e compania pa asina por haya un 
aprobacion pa Invoer Zonder Manifest (IZM verklaring). 


Por ultimo Departamento di Aduana ta haci un suplica na 
tur biahero pa tene cuenta cu e informacionnan comparti, 
pa asina gosa di un vakantie sin preocupacion. 


Pa mas informacion por bishita nos website: www.douane. 
aw y Facebook page. Tambe por tuma contacto cu nos na: 
info@douane.aw of 523-8888. 

D 


iamars den oranan di 11’or di mainta varios patruya 
a bay un adres na Papaya, unda cu lo tin homber 


aparentemente cu cuchiu menasando hende. 


Na yegada di polisnan mesora a bay over na detencion, 
debi cu e mesun homber aki lo a cuminsa busca problema 
for di oranan di marduga. 


Parse cu e lo a comete destruccion na un vehiculo tambe. 
Pa evita lo pio a detene e homber aki cu tawata lomba 
sunu, na e sitio nos no a mira si polis por a confisca un 
cuchiu. A pidi pa transportwagen cu a yega pa hiba e 
homber warda. 


Durante cu tawata bay pa hinca e detenido den 
e transportwagen polis a kita su faha, esaki ta pa 
prevencion y antes bo no tawata mira esaki. E homber 
no ta local y tawata keda papia na su idioma algo cu e 
agente. 


Homber problematico y posiblemente 


arma cu cuchiu deteni na Papaya 

ialuna anochi algo pasa di 9:30 polis a 
bay un apartamento den Mozartstraat, 


unda cu lo tin un homber agresivo y cu lo 
a menasa famia y destrui cos. 


Na yegada di polis e homber lo a sali y den 
su man un cuchiu di cushina basta grandi. 


Pues el a sali cu e cuchiu posiblemente cu 
e intencion di mustra si nan drenta kico lo 
ta spera nan. 


Polisnan mesora a pidi pa refuerso y 
alabes transportwagen. 


Agentenan a cuminsa dialoga cu ne, 
papiando fuertemente cu ne pa e drumi 
abou y hala e cuchiu un banda. 


Dado momento polis a bay puntra pareha 
di e homber si e ta duna permiso pa kibra 
drenta paden, mirando cu e homber no ta 
reacciona y tawata hopi agresivo y arma 
cu un cuchiu. 


Agente di K9 a yega y na mas cu un 
ocasiona a bise cu si e no entrega su mes 
e cacho lo wordo gelos y esaki lo bira pio 
pa su persona. 


Despues di algun rato e agentenan hoben 
a sa di haci un tremendo trabou y a logra 
bula e cura arestando e homber. 


Por a mira un agente sali cu e cuchiu cu a 
wordo confisca. 


Bou escolta di varios agente a logra hinca 
e homber den transportwagen y hib’e 
warda di Playa, unda cu despues di wordo 
atendi door di un Sub Fiscal a wordo 
translada pa Warda di Shaba. 


No ta mucho duidelijk si e homber aki lo 
por ta sufri di un enfermedad mental of lo 
por a uza un of otro substancia cu a pone 
bira asina. 


Homber agresivo y cu cuchiu 


den man aresta na Mozartstraat 

COMUNIDAD 


“D 


espues di a tuma nota di MinFIC su conferencia di 
prensa di 11 juli 2022 ta importante pa aclara algun 


punto. Na prome luga ta importante bisa cu un deficit di 236 
miyon florin NO ta manehabel manera Xiomara ta insinua. 
Tanten cu presupuesto tin un deficit, gobierno ta perdiendo 
placa pasobra e ta gasta mas cu e ta haya den entrada. Na 2022 
gobierno ta den cora 19,6 miyon florin tur luna y nos tur por 
deduci cu esey no por sigui sin consecuencia. 


Berdad tin momentonan cu crea debe no ta malo y por yuda 
crecemento di un pais pero unicamente dentro di un margen 
responsabel y esey no a sosode. No tin nada mas destructivo 
cu manda un pais failliet y esey ta parce e rumbo cu e gobierno 
aki a scoge, mescos cu esunnan cu a precede nan.” Esaki ta loke 
parlamentario di fraccion di Accion21, Miguel Mansur ta splica 
den un declaracion pa prensa. 


E ta bisa tambe cu despues di 2022, Aruba no tin mas placa fia 
fe Hulanda pa refinancia 4 biyon florin di debe cu ta bay madura 
entre awor y 2026. Otro aña caba Aruba lo mester subi mercado 
internacional y purba fia placa pa paga nos debe existente door 
di crea debe nobo. “Nos posicion financiero a deteriora di un 
manera significativo desde pandemia y awor nos debe ta mas 
grandi cu nos economia desde cu el a pasa 100% di GDP. Dus 
un pais perdiendo placa, cu debe mas grandi cu su economia, 
lo subi mercado pa fia placa pa paga debe existente creando 
mas debe nobo. Con boso ta kere esey lo bay?” 


Mas preocupante ta cu gobierno no por ni mustra cu den futuro 
cercano nan lo cuminsa gana placa pa por cuminsa paga debe 
bek. Gabinete Wever-Croes no tin idea di produci un surplus 
durante su periodo di gobernacion, kico posibel creditornan lo 
pensa di esey? Si logra haya placa fia mes lo ta na interes basta 
mas halto practicamente sigurando nos kiebra. Pues ora MinFIC 
ta vocifera ariba esnan cu kier destrui nos pais e no mester wak 
mucho mas leu cu su mes den spiel. No ta ningun sorpresa cu 
CAft ta bati alarma y mirando gobierno su contestanan, un KB 
sigur lo ta na ordo. 


Ora bo baha gastonan di personal pa menos di loke bo a hisa 
gastonan di producto y servicio bo a sigui contribui na kiebra 


Pa Miguel Mansur un 
KB sigur lo ta na ordo! 


y no solucion. MinFIC kier gaba cu Aruba su gastonan 
di producto y servicio ta algun di esunnan mas abao 
den region segun IMF. Ta manipulacion declara esey sin 
mustra cu nos gastonan di personal ta algun di esunnan 
mas halto si no esun di mas halto den nos region. 
Xiomara a gaba cu un surplus chikito na 2019 pero esey a 
wordo logra door di hisa BBO y introduci BAVP no door di 
un bahada structural den gastonan di gobierno manera 
CAft ta pidi. 


Mescos cu Parlamento 2010-2017 a aproba deficitnan 
iresponsabel, Parlamento 2021-??? a haci mescos 
aprobando presupuesto 2022. Un surplus di 1% ta 
mas o menos 60 miyon cual Xiomara Maduro ta añadi 
na deficit di e aña aki pa produci e 286 miyon cu e ta 
describi como e buraco entre e cu CAft. Realidad ta 
cu economia lo sigui recupera surpasando 100% di 
2019 creando entrada adicional, BTW lo produci un 
100-150 miyon mas di entrada, introduccion di BTW 
tambe kier men cu sector informal calcula na casi 20% 
di nos economia tambe lo contribui, pues e buraco di 
286 miyon florin ta hopi menos. Sinembargo bahada 
structural den gastonan di gobierno cu te awor ta 
ausente mester materialisa specialmente si kier trece 
alivio pa pueblo. 

na gaña pueblo na 
tur momento c’un 
situacion presenta 
pa esaki. 


Loke nos ta mira 
den e actitud di 
Minister 
Maduro 


a 
un 
tipo 
di 


incapacidad cu for 
di prome dia cu el 
a asumi e cartera 
di finansa, el a 
demostra cu e no tin 
solucion pa atende 
cu 
interesnan 


financiero 
di 
e 


pais, e interes di henter un pueblo. 


Ta algo serio cu un mandatario den un tempo asina dificil 
pa henter pueblo, ta dicidi di hunga weganan di palabra 
sin sentido, sin solucion haciendo hasta cherche di e 
comision aki, riba su pagina di facebook. 


E falta di seriedad aki ta tipica e incapacida di e gobierno 
aki, un gobierno cu no tin solucion pa pueblo, cu no por 
alivia e presion di inflacion inmenso cu pueblo ta ser 
confronta tur dia cune pero si ta sigui crea un ambiente 
hostil y di incapacidad sin presenta un solo discusion 
serio cu CAft riba e situacion cu tin. 


Loke nos ta mirando na e momentonan aki, kisas tur 
hende caba ta mirando esaki, ta e hecho cu gabinete 
Wever Croes di Prome Minister Evelyn Wever Croes, 
ta entregando autonomia di nos pais, entregando 
autonomia di e pais na Hulanda no solamente pa motibo 
di nan incapacidad pero cu loke nan a core firma cu 
Hulanda, awe nan tin cu cumpli cu loke nan a firma 
no un bes pero cantidad di bes,” Parlamentario Arthur 
Dowers a declara. 


COMUNIDAD 


G 


abinete Weve Croes ta dunando tur indicacion 
cu como gobierno, ya nan no a importa nan 


mes si CAft conseha RMR pa duna nan un KB y 
asina Hulanda pasa pa tuma direccion di e pais aki 
totalmente over. 


Miembro di fraccion di AVP, Arthur Dowers ta 
mustra cu ora cu analisa e carta cu Minister di 
Finansa a manda pa CAft como reaccion riba 13 
punto di observacion cu e comision di supervision 
a mustra gabinete Wever Croes cu nan in cu cambia 
den presupuesto 2022, esaki ta un berguensa di 
marca mayor. 


“Un reaccion bergonsoso ya cu CAft ta mustrando 
e gobierno di Prome Minister Wever Croes riba 
palabracionnan cu nan no a respeta y no ta ehecuta, 
bo ta haya un Minister di Finansa Xiomara Maduro, 
reaccionando mescos cu su gobierno a cumpli cu tur 
cos y simplamente ta informa CAft cu e gobierno 
aki, no por haci mucho mas. 


Pues ningun caminda den e carta di Minister 
Maduro, por lesa kico nan lo bay haci, con nan 
lo bay cumpli cu sugerencia y consehonan cu 
CAft kier mira ehecuta den e presupuesto aki 
pero den cierto forma ta simplemente ta informa 
cu su gobierno no kier cumpli cu tur loke a wordo 
palabra for di 2018. 


Loke por anticipa akinan, ta e hecho cu gabinete 
Wever Croes practicamente ta entregando e pais 
aki bek na Hulanda, ya cu no solamente nan no 
solucion con pa atende cu asuntonan di interes 
nacional y general pero nan incapacidad ta keda 
confirma den tur palabra cu nan expresa. 


Palabranan di cual mayoria a resulta despues di a 
mentiranan flagrante, trociendo un berdad cu henter 
pueblo sa cu no ta berdad pero nan ta sigui insisti 


Parlamentario Arthur Dowers 
Minister Xiomara Maduro ta pone 
futuro di Aruba den man di CAft 

ialuna 4 di juli ultimo, Parlamento di Aruba a aproba e 
cambionan redaccional di e ley di ‘Landsverordening 


Kinderopvang’ pa asina e ley por drenta na vigor entrante 
medio di e aña aki. E prome concepto di ley di kinderopvang 
a keda aproba caba desde aña 1998. 


E spirito di e ley di kinderopvang ta pa tin un cuadro legal den 
cua e centronan di cuido lo mester cumpli cu un exigencia di 
calidad minimo pa loke ta trata nan facilidadnan pa cuido, 
educacion y guia di nos muchanan. 


Di e manera aki por garantisa cu tur centro di cuido ta traha 
na e mesun nivel, tur mucha ta haya y crece den e mesun 
desaroyo y ta preveni pa tin casonan di negligencia y abuso 
di mucha. 


Pa e ley aki por ‘biba’ y keda implementa debidamente, 
gobierno a instala un stuurgroep ‘Departamento di Mucha 
y Hoben’ cu ta traha incansablemente na diferente aspecto 
di e ley aki. 


Pa por cumpli cu tur exigencia di siguridad y adaptacion den 


Parlamentario Ricky Hoek (MEP): Ley di Kinderopvang 


ta fortifica Centronan di Cuido di Mucha 


e centronan, tin un temporada di transicion di 3 pa 5 
aña pa e centronan di cuido di mucha por introduci nan 
cambionan. 


No solamente riba e localidadnan ta pone atencion, 
pero tambe riba e conocemento y desaroyo di e 
guianan pedagogico cu ta traha den e centronan di 
cuido di mucha. Asina tin 56 guia pedagogico cu ta 
den e opleiding di SPW na nivel di MBO 3 y lo termina 
nan estudio na december di 2023. Adicionalmente 
tur e centronan di cuido a haya un curso di Codigo 
di Proteccion pa asina upgrade y fortifica e guianan 
pedagogico den nan trabounan diario. 


Ademas, dia 29 di april di e aña aki e experto Dr. Kelly 
Hantak di University of Missouri – Kansas City Institute 
for Human Development a duna un training tocante 
e herment di screening ‘Developmental Milestones 
Matter’. E screeningnan aki lo yuda yega na un data 
cu tambe lo yuda Aruba ricibi sosten financiero di e 
fondonan internacional. 


E stuurgroep di DMH ta trahando riba acumulacion di 
data, pa haya mas fondo cu ta posibel pa e proyecto 
piloto aki ta uno exitoso. E proyecto aki ta fundamental 
pa por brinda tur mucha un oportunidad igual, p’asina 
por atende un scol regular y ta un miembro activo di nos 
comunidad independiente. 


Conluyendo por bisa cu e ley di kinderopvang lo trece 
cambionan positivo na bienestar di tanto e mucha, 
e guia pedagogico, mayornan, centronan di cuido di 
mucha y nos sociedad en general. 

urismo di Aruba ta pasando den e miho momentonan 
di su recuperacion. Minister di Turismo y Salud 


Publico sr. Dangui Oduber ta sumamente contento 
y satisfecho cu e resultadonan di luna di juni 2022. 
Recientemente AHATA a publica su cifranan tocante e 
prestacion di e hotelnan y Minister Oduber tin e placer 
di por comparti esakinan cu pueblo. E cifranan aki ta 
ilustra e comparacion entre juni di 2019, juni 2021 y juni 
2022. E cifranan cu a ser ricibi pa cu luna di juni 2022 ta 
sigui demostra un recuperacion fuerte. 


Manera ta conoci e maneho ta dirigi riba turistanan di 
calidad y turistanan cu ta gana mas di 150 mil dollar 
pa aña, turistanan cu ta laga hopi placa atras den nos 
economia. 


Den luna di juni 2022 e grado di ocupacion a subi cu 17% 
porciento compara cu juni 2021. Si compara esaki cu e 
grado di ocupacion di aña 2019 cu ta un aña record pa 
Aruba su turismo, e ta solamente 3% menos. Segun e 
mandatario ta importante pa remarca cu Aruba ta e di 2 
pais na mundo cu a recupera su turismo di e forma aki. 


Banda di e grado di ocupacion e REV PAR den luna 
di juni 2022 a conoce un crecemento di 31.6% den 
comparacion cu luna di juni 2021 y crecemento di 18.7% 
den comparacion cu juni 2019. E REV PAR den juni 2022 
tabata $223.97 cu ta un cifra impresionante. E REV 
PAR ta un indicador sumamente importante pa midi e 
calidad di turistanan cu ta bin Aruba. 


E REV PAR ta e prijs cu un turista ta dispuesto pa paga pa 
un camber pa anochi. Nos como pais mester ta contento 
cu e hecho cu nos tin un di e REV PAR mas halto den 
Caribe. Na momento cu bo tin un REV PAR asina halto 
e ta bisto cu turistanan di calidad ta yegando nos pais. 


Otro indicador hopi importante ta e ADR (average 
daily rate) cu tambe a conoce un aumento di 22.1%. E 


Minister Dangui Oduber hopi 
contento cu cifranan di juni 


average daily rate den luna di juni 2022 ta $277.52 
den comparacion cu juni 2019 cu esaki tabata na 
$227.32. 


Turismo ta keda e driver principal di nos economia, 
resultadonan di luna di juni ta confirma cu 
recuperacion di Aruba su Turismo ta riba e bon 
caminda. “Maneho di Minister Dangui Oduber ta 
dunando e resultado conforme e vision di atrae 
turistanan di calidad y esaki a wordo confirma cu 
cifranan di AHATA. Esaki sigur ta un noticia hopi 
positivo. Finalmente e mandatario a gradici tur 
empleadonan y tur partnernan den sector turistico 
pa cu e resultado bunita aki.” Te aki e declaracion ricibi 
for di Ministerio di Turismo di e mandatario Oduber. 

urante e conferencia di prensa cu 
a tuma lugar riba dialuna, minister 


Xiomara Maduro di Finansa a brinda 
informacion y a duna un splicacion riba 
e 13 punto di recomendacion di CAFT y 
simpel bisa kico ta e consecuencianan 
si cumpli cabalmente cu tur e 13 
recomendacionnan. 


Aki ta sigui e 13 puntonan y kico por ta 
nan consecuencia: 


1. 
Corta 28 miyon den servicio y 


Minister Maduro: 


Cumpli cu CAft ta nifica manda 


trahado cas y stop diferente servicio 


producto y keda sin paga pa gasto 
di vacuna di COVID-19, no cumpra 
computer pa Polis, Censo, etc., cera 
Traimerdia y manda tur trahador 
cas, no paga cuminda y remedi pa 
prizonero y adicto, laga edificio John F. 
Kennedy bashi etc.; 


2. Laga Serlimar bay failliet; 


3. No paga ambtenaar 5% di recorte; 


4. Baha overtime di ambtenaar 
uniforma drasticamente; 


5. Hisa loonbelasting bek cu a baha na 
1 di januari 2021; 


6. Cobra Pueblo 20 miyon mas na 
belasting; 


7. Corta mas gasto den AZV y laga 
Pueblo paga mas pa dokter y remedi; 


8. No yuda esnan cu malesa cronico; 


9. Warda pa drecha e sistema di 
rioleering di RWZI, dus laga e muraya 
kibra numa y awa sushi bay over banda 
di hotel, riba Sasakiweg y den lama; 


10. Corta 286 miyon florin den 
Presupuesto 2023, pues corta un 


suma cu ta mas cu full locual ta 
presupuesta pa Enseñansa of 
Husticia cu ta ministerionan grandi; 


11. 
Cambia 
pronostico 
di 


crecemento economico pa haci 
manera cu Gobierno lo haya mas 
placa di economia den 2022; 


12. Introduci BTW lihe sino 
mester corta casi 400 miyon den 
Presupuesto 2023; 


13. Cobra comercio Subsidio di 
Salario cu a wordo paga di mas, 
mas lihe. 


Varios 
miembro 
di 
oposicion 


ta 
critica 
cu 
gobierno 
no 


ta 
cumpli 
cabalmente 
cu 
e 


recomendacionnan di CAFT pero 
ningun no ta splica pueblo kico 
concretamente lo ta e resultado 
si 
cumpli 
cabalmente 
cu 
e 


recomendacionnan duna. Pa e 
motibo aki, minister Maduro a 
tuma e tempo pa den conferencia 
di prensa splica na placa chikito 
y na un idioma hopi simpel kico 
esaki ta significa pa nos Pais. 

ecientemente team di Calamidad di Horacio Oduber Hospital, conoci 
como HVT a organisa e di tres edicion di Beach tennis pa coleganan 


di HOH. Un encuentro sumamente agradabel entre coleganan unda e 
enfoke tabata crece mas como team, socialisa pafo di ora di trabou, 
pero tambe inspira otronan pa hiba un bida mas saludabel. Un total 
di setenta empleado a participa n’e torneo di beach tennis y a parti 
e torneo den cinco diferente categoria entre coleganan cu a caba di 
cuminsa entrena y tambe coleganan cu ya tin hopi tempo ta hunga e 
deporte aki. 


Hulpverleneners Team (HVT) di hospital ta e comision tras di e 
organisacion di diferente actividad cu ta tuma luga. “E evento a 
cuminsa cu registracion pa 5or di atardi, mientras pa 6’or e weganan a 
inicia. E competencia a bay bon, yena di ambiente unda competencia 
fuerte no tabata falta y tur hende a pasa hopi bon, asina Izania Wever, 
miembro di comision organisado HVT a duna di conoce. 


Wever a gradici un y tur cu a participa na e di tres edicion di beach 
tennis. Tambe a yama e ganadonan pabien di e diferente categorianan 
unda sigur nan a bataya fuerte pe titulo di campeon y sub-campeon. 


Jacco Vroegop, director di hospital, a sigura cu e team organisado 
a traha duro na hospital e dianan tras di lomba pa a prepara pa e 
tormenta tropical y awo tabatin e weganan di HVT unda sigur nan a 
logra relaha. Pa algun aña caba e team di HVT ta organisa e weganan 
aki y banda di esaki ta organisa hopi masactividad. Ta agradabel pa 
mira hopi colega di hospital participa y ta spera di mira mas colega 
participa den eventonan deportivo. 


E director a enfatisa cu e ta masha orguyoso di mira su coleganan den 
accion riba cancha di beach tennis. “Mi a priminti nan cu otro aña mi 
tambe ta participa”, Vroegop a menciona. E ta entusiasma pa participa 
otro aña y mira con leu e ta yega. 


Comision organisado ta desea di manda palabra di pabien na tur cu 
a participa y specialmente ne gadadonan di tur e categorianan. Un 
danki di curason na e sponsors cu un bes mas a kere den nos esta 
Oduber Agencies, Visser Trading y Martijn Trading. 


Team di Calamidad di HOH ta 


organisa tercer edicion beach tennis 


Diaranson 13 di Juli 2022 


16 


INTERNATIONAL 

en fin di siman a bira conoci cu e caso nan di contagio di 
“apenpokken” na Hulanda, a sigui subi y diasabra ultimo tin 


un total di 503 caso registra cual ta 101 caso mas cu e notificacion 
anterior cu ta data for di diahuebs 7 di Juli. 


Autoridadnan ta considera esaki y e mayor aumento di e casonan 
aki desde cu na luna di Mei ultimo, e prome caso di apenpokken a 
keda registra na Hulanda. 


Siman pasa un total di 151 caso di contagio a bira conoci segun 
cifranan divulga pa Rijksinstituut voor Volksgezondheid en Milieu, 
esta RIVM cu ta mustra cu den un periodo di dos siman, e cantidad 
di casonan a doblega. 


Mayoria di e casonan registra di contagio di e virus aki, ta cerca 
hendenan homber cu a tene relacion sexual cu otro hombernan y e 
prome pashentnan cu a bira conoci, tabata hendenan cu a bishita e 
festival na Darklands, Belgica, cu tabata un actividad di pride. 


RIVM a lansa un advertencia siman pasa relaciona cu e proximo 
evento di pride cu ta programa pa tuma luga na ciudad di Amsterdam 
y tambe e advertencia a bay pa otro ciudadnan riba e contagio mas 
intensivo cu ta tumando luga di e apenpokken na Hulanda. 


E actividad di pride mas popular di Hulanda, esta ‘Pride Amsterdam’ 
ta programa pa tuma luga for di 30 di juli proximo te cu 7 di augustus 
pero na fin di Juli tambe tin otro actividadnan similar manea Roze 
Woensdag na Nijmegen, Roze Maandag na Tilburg, Pride Amesfoort 
y tambe e Milkshake Festival cu lo tuma luga na Amsterdam. 
RIVM a mustra tambe cu hendenan cu wordo contagia cu e virus 
aki, lo sinti molester di keintura halto, dolor di cabes, dolor di 
musculonan y curpa malo pa algun dia prome cu e blaarnan Sali 
riba cuero di e persona contagia. 


Sinembargo tambe tin e posibilidad cu hopi hende no ta bira hopi 
malo di e infeccion aki caminda entre otro tin un caso c’un persona 
a wordo interna pa ricibi tratamento pa e blaarnan pero despues 
a wordo manda cas sin problema.Den e casonan registra tin uno 
caminda un mucha di basisschool a wordo contagia cu e virus pero 
no a conoci con e mucha a wordo infecta cu e virus pero segun 
RIVM no tin indicacion cu kisas e mucha lo ta victima di un abuso 
sexual. 


Fuera di contacto sexual entre hombernan, e virus tambe por plama 
dor di contacto di cuero cu cuero y esey por sosode di un otro forma 
cu no ta contacto sexual pero por ehempel dor di brasa otro, dor di 
bal man cu otro y dor di sunchi otro riba cara. 


Casonan di “apenpokken” a sigui 


aumenta na Hulanda 


Mayoria ta hombernan cu a haci sex cu otro 

iman pasa Adidas Aruba a organisa un 
evento, contando cu e mihor futbolistanan 


di Aruba pa experencia, y revela AL Rihla, e 
Bala Oficial di FIFA su Copa Mundial 2022. E 
atletanan presente tawata e prome nan na 
Aruba pa wak e Bala Oficial, of e asina yama 
“Official Match Ball”, y haya sa mas tambe di 
e tecnologia innovativo cu ta incorpora den e 
bala aki. Tambe tawata tin un mini cancha di 
futbol pa asina e futbolistanan participa den 
un wega amistoso contra otro, y na final di e 
anochi Adidas Aruba a rifa un AL Rihla, e Bala 
Oficial, na participantenan presente. 


E Bala Oficial aki a wordo diseña uzando 
tecnologia unda cu e bala aki ta conecta via 
un “Connect-ed Ball Technology”, facilitando e 
sistema nobo di VAR door di constantemente 
duna un nivel grandi di data y informacion na 
refereenan, pa asina nan tuma decisionnan 
mas lihe y mas corecto posibel. E tecnologia 
nobo aki, desaroya den colaboracion entre FIFA 
y KINEXON - cu ta pioneronan den e ramonan 
di ‘sensor network’ y ‘edge computing’ - lo 
duna e referee encarga cu Video (Video Match 
Official) data y informacion den tempo real, 
specificamente 500 biaha pa seconde, riba e 
momento preciso cu un hungado a mishi cu e 
bala. E tecnologia innovativo aki por a wordo 
desaroya despues di tres (3) aña di hopi prueba, 
esfuerso, y estudionan. 


AL Rihla - e Bala Oficial di FIFA su Copa Mundial 
2022 ™- cu e “connected ball technology” lo 
wordo uza den tur e 64 weganan di e torneo, 
cuminsando riba e prome fecha di wega cu ta 
21 November 2022. Tur data y informacion 
colecta y despues distribui pa e refereenan y 
esnan encarga cu revisa video, ta pertenece na- 
y lo wordo maneha directamente door di FIFA. 


Holger Kraetschmer, cu ta “Head of Consumer 
Foresight” na Adidas a declara: “Na Adidas 
nos tin e compromiso pa activamente y 
consistentemente duna un contribucion pa 
engrandece e wega di futbol moderno pa 
hungado- y pa fanaticonan. For di e ultimo 
tecnologianan den nos sapatonan di futbol, 
material, uniform, y awor e “connected ball 
technology”, tecnologia y innovacion ta central 
den tur locual nos ta haci.” 


Adidas Aruba ta estrena AL Rihla, e Bala 


Oficial di FIFA su Copa Mundial 2022 

en september 2015, tur miembro di Nacionnan 
Uni (UN) unanimamente a adopta e programa 


internacional mas integral y ambicioso pa por crea un 
mundo mas sostenibel pa tur, creando 17 meta specifico, 
Metanan Mundial pa Desaroyo Sostenibel (SDG’s), pa 
logra un miho mundo cu nos tin awo pa aña 2030. 


E lista di “TO DO’s” aki ta crea un agenda na unda cu 
e desaroyo no ta basa solamente riba e perspectiva 
economico pero tambe ta inclui aspectonan social y di 
medio ambiente. Pa por implementa un structura efectivo 
di e Metanan Mundial pa Desaroyo Sostenibel (SDGs) ta 
rekeri un comunidad comprometi y mas activo. 


Gobierno kier scucha mas di e sector educativo, 
negoshinan y organisacionnan no gubernamental y demas 
departamentonan, con nan ta contribui na e metanan aki. 
Pa crea un Aruba mas sostenibel ta rekeri e esfuerso di tur 
pa logra e metanan. “Mas uni nos ta, miho nos ta logra – 
realisando cu no tur por wordo realisa pareu.” 


Nacionnan Uni a establece un proceso yama “SDG 
Voluntary National Review (VNR)” cu ta permiti paisnan 
reporta riba e implementacion di e metanan aki y pa 
esaki wordo revisa. E proceso di revision lo provee 
recomendacionnan riba con pa mehora e proceso di 
implementacion di e metanan aki riba nivel nacional. 
Basa riba e revision, recomendacionnan ta wordo duna 


Un yamada pa contribui na SDG Aruba: 
Ta pidi pueblo yuda cu conseho riba e 17 


metanan pa Desaroyo Sostenibel 


pa mehora e proceso di implementacion nacional. Aruba 
lo ta inclui den e ‘SDG VNR Report’ di Reino Hulandes. 


Riba 14 di juli 2022, tur pais den Reino Hulandes lo 
presenta na Nacionnan Uni e progreso cu nan a haci den 
implementacion di e SDG’s y lo accentua tur e retonan 
cu nan tabata confronta. Tur esaki ta den e “Aruba SDG 
Report” cu lo wordo presenta na Nacionnan Uni. 


E comision di SDG Aruba a keda institui pa provee un 
direccion strategico y pa coordina e implementacion 
di e SDG’s. Nan a organisa diferente sesion pa envolvi e 
comunidad y a raporta varios iniciativa caba, sinembargo 
tin mas iniciativa y oportunidadnan na Aruba cu por 
contribui den logra e SDG’s. 


Riba e website ta comparti e storianan aki den un rapport 
mas elabora, cual tambe lo wordo entrega na Nacionnan 
Uni den un forma digital cu un link na e website di SDG 
Aruba: www.sdgaruba.com. 


Pa esaki ta pidi e sector educativo, organisacionnan y/of 
companianan pa entrega nan storia di loke nan ta haciendo 
pa contribui na logro di e metanan aki. Por bishita e 
website di SDG Aruba y yena e formulario di e storia con 
bo compania ta implementando e SDG’s na Aruba. “Nos ta 
desea di scucha y siña di bo!” 

ruba ta e nomber cu a compaña Cornelis Albert (Shon 
A) Eman for di dia cu el a nace dia 17 mei 1916 te dia 


cu el a fayece, dia 13 di juli 1967. Shon A Eman a lanta 
di mucha den un ambiente di un dedicacion total na un 
lucha cu a subscribi esencia di su bida: e lucha pa Aruba 
bira un pais autonomo den Reino Hulandes, e lucha pa 
saca e pueblo Arubano for di su pobreza pa un futuro cu 
porvenir. 


Su tata Henny Eman sr. tabata pionero di e lucha aki, 
estadista y fundado di Partido di Pueblo Arubano (AVP), e 
partido politico mas bieu di Aruba. 


Den e ambiente aki e hoben Shon A mester a tuma un 
decision pa su bida. Como hoben adolescente el a acepta 
su herencia. Aruba tabata tin mester di un abogado, un 
persona prepara pa yuda defende su causa. Su estudio 
no tabata p’e un porta pa bira un abogado famoso cu un 
carera briyante. Pa Shon A e estudio di abogado tabata e 
preparacion cu e mester a haya pa por a duna e base legal 
na Separacion (afzonderlijke status pa Aruba) y tambe pa 
e por tabata Abogado di Pueblo, e nomber cu el a haya pa 
su empeño pa e pueblo Arubano, pa esnan mas humilde. 


Na e edad hoben di 22 aña Shon A Eman a gradua como 
abogado y a wordo inscribi como abogado na Corte 
di Husticia. Abogado den Corte pa e homber pober y 
humilde. Abogado di Aruba: cu a skirbi documentonan 
legal y a vocifera e lucha pa realisacion di e deseo grandi 
di Aruba pa haya un Status Aparte den Reino Hulandes. 
Progreso y equidad social pa e homber chikito, enseñansa 
pa e muchanan den tur bario y autonomia pa Aruba y su 
pueblo ta e aspectonan na cual Shon A a duna su bida. 


E orguyo di ta Arubiano a wordo transmiti cu cada palabra 
y gesto di Shon A Eman. Na edad di apenas 23 aña Shon 
A a wordo yama pa prome bes pa sirbi su Pueblo: eligi 
miembro di Politieraad na 1939 te na 1951. Na 1951 el a 
keda eligi como miembro di Eilandsraad cu introduccion 
di autonomia insular (ERNA) y a sirbi como parlamentario 
insular te día cu el a fayece na 1967. 


E tabata Presidente di AVP di 1957 pa 1967; Lider di 
fraccion pa su Partido den Eilandsraad y na 1958 a asumi e 


Conmemoracion 55 aña fayecimento: 
Shon A Eman e Abogado di Pueblo 

posicion aki tambe den Staten di Antias. Na 1948 Raad van Politie a deleg’e 
pa entrega na Su Mahestad La Reina e peticion pa Aruba haya su propio 
Gobierno. Na 1948 e tabata lider di e delegacion Arubano na Conferencia 
d Mesa Rondo. Durante e conferencia aki, dia 18 di maart 1948, e fecha cu 
ta recorda te awe como Dia Nacional di Aruba, Shon A Eman a entrega un 
mocion. Cu aceptacion di e mocion aki e derecho di Aruba pa opta pa un 
“Afzonderlijke Status” (Status Aparte) pa prome bes a keda reconoci. Shon 
A a dedica su bida na forma y planifica e futuro nobo di su pais. 


Dia 26 di mei 1967 pueblo a vota na fabor di un combinacion di AVP y UNA/ 
PIA/PRO den Bestuurscollege di Aruba. Na juli 1967 Shon A a mira un soño 
realisa. Pa prome bes den historia tur diputado den Bestuurscollege tabata 
yiunan di tera. Poco dia despues, dia 13 di juli 1967, Shon A Eman a fayece 
inesperadamente. E abogado di Pueblo a muri pober. E no a laga rikesa 
atras, pero si e herencia di un lucha. 


Shon A tabata casa cu Blanche Hartogh, e tabata tata di ocho (8) yiu. E 
no a biba pa mira su yiunan crece y bira grandi, pero su memoria a sigui 


inspira y guia nan. Su yiu homber mayo, 
mr. Henny Eman, nombra na su welo, 
na aña 1986 a bira e prome Ministro 
Presidente di Aruba, e pais pa cual tanto 
Shon A. Eman a lucha y sacrifica su mes pa 
un Aruba autonomo den Reino Hulandes. 
Su yiu mas chikito Mike Eman tambe a 
sigui su pasonan y mescos cu su tata, welo 
y ruman a bira sirbido di pueblo cu hopi 
apoyo y admiracion den pueblo y carga su 
partido pa victorianan historico y realisa 
cambionan y progreso pa su Pueblo y Pais 
cu Shon A lo ta orguyoso di dje. 


Shon A no t’ey mas, pero el a laga atras 
e herencia di un lucha cu ta pasa di 
generacion pa generacion pa sirbi Aruba 
y ta e protector di esnan cu mas mester 
di proteccion. E lucha di e Abogado di 
Pueblo ! 


Dia 13 di juli pa 7’or p.m. na Monumento 
18 di Maart lo tin un conmemoracion 
solemne na memoria di e gran Arubiano 
Shon 
Eman, 
Abogado 
di 
Pueblo. 


Pueblo ta invita pa ta presente pa na e 
conmemoracion aki. 

F 


uera di e logronan historico di e Referendum na maart 
1977, e accionnan durante Augustus Scur na 1977, e 


Conferencia di Mesa Rondo na maart 1983 y e realisacion 
di nos Status Aparte entrante 1 di januari 1986, awe 13 
di juli tambe ta un fecha historico pa nos pais, ya cu 
riba e fecha aki nos ta recorda cu 32 aña pasa e fecha di 
Independencia 1996 a wordo gescrap for di den Statuut. 


Status Aparte y Independencia 


Tabata na maart 1983 cu durante e Conferencia di 
Mesa Rondo a acepta e resolucion di Aruba pa haci uzo 
di su derecho di autodeterminacion door di scoge pa 
Independencia, cu lo mester wordo realiza na aña 1996. 
Como fase transitorio prome cu Independencia, Aruba a 
haya pa un periodo di 10 aña su Status Aparte entrante 
1 di januari 1986. Alabez a ser acorda cu prome cu 1996, 
esta na 1994 lo wordo teni un conferencia di evaluacion 
entre Reino y Aruba pa eventualmente examina e fecha 
di Independencia di Aruba den luz di evolucionnan 
estatal entre e paisnan den Reino. 


Claridad estatal 


Na 1986 partido AVP a drenta gobierno di pais Aruba. 
Durante nan gobernacion di 1986 pa1988 nan no a 
haci net nada riba tereno di structura estatal. Tabata e 
eleccion di januari 1989 cu a trece MEP den gobierno 
y un di e metanan primordial tabata pa trece claridad 
riba tereno estatal. Esaki tabata necesario pa diferente 
motibo: 1. E cadena hotelero Hyatt kier a mira claridad 
pa loke ta e fecha di 1996, prome cu nan sigui inverti 
den nan proyecto, 2. Nos pais tabata tin debenan 
astronomico di garantianan hotelero cu mester wordo 
paga, 3. Pensioenfonds di Hulanda tabata menaza di no 
fia placa na FCCA pa construi casnan social, 4. Ministerio 
di Defensa Hulandes no tabata kier a sigui inverti den 
e Marinierskazerne na Aruba. Tur esaki en bista di e 
menasa di e fecha di Independencia 1996 cu tabata colga 
riba cabes di Aruba. 


Garantianan den Man Comunidad 


Ta pesey mes Gabinete Oduber den forma diligente a 
cuminsa cu e proceso pa haya e garantianan manera 
palabra den e Conferencia di Mesa Rondo di maart 1983, 
esta cooperacion cu Reino den un Man Comunidad riba e 
terenonan di asuntonan di desaroyo, cultura, educacion, 
husticia, relacionnan exterior y defensa. Sinembargo 
Gobierno Hulandes no kier a honra e palabracion haci 
pa cu e garantianan priminti e tempo ey. Den cuadro di 
transparencia politico, partido MEP a tene e tempo ey un 
reunion na ex-Bushiri Hotel, caminda lidernan di bario a 
duna mandato na partido pa sigui cu e proceso pa scrap 
e fecha di 1996 for di den Statuut. 


Mensahe di MEP na pueblo: 
Awe 13 juli ta recorda cu 32 aña pasa Nel Oduber 
Awe 13 juli ta recorda cu 32 aña pasa Nel Oduber 


a a saca fecha di Independencia for di Statuut 
saca fecha di Independencia for di Statuut 


Continuacion di Status Aparte 


Asina pues dia 13 di juli 1990, esta awe 32 aña pasa, ex-PM 
Nelson Oduber a firma hunto cu Ministro Ernst Hirsch Ballin 
un convenio, unda a scrap e fecha di Independencia 1996 
for di den Statuut y Aruba ta mantene e derecho di auto- 
determinacion, esta cu nos pueblo ta dicidi ki dia nos lo kier 
bira independiente, via un Referendum pero cu aprobacion 
tambe di 2/3 parti di Parlamento. Esaki siguramente ta un 
logro historico, caminda den forma ordena ta determina e 
proceso na momento cu Aruba lo kier bira independiente un 
dia. 


Awe nos tur como Arubiano mester ta hopi orguyoso loke a 
sosode 32 aña pasa, ya cu nos a logra mantene nos Status 
Aparte y cu nos no a wordo forsa den un Independencia. 


Partido MEP ta gradici sr. Nelson Oduber pa e curashi 
desplega na 1990, esta pa scrap e fecha 1996 for di den 
Statuut y tambe na sr. Betico Croes cu a planta e simia aki 
durante e Conferencia di Mesa Rondo na maart 1983. 


Pabien Aruba. Pabien cu continuacion di nos Status Aparte. 

iaranson dia 22 di juni e alumnonan di Ciclo Basico 2 a presenta 
e parti final di e proyecto ‘Youth Entrepreneurs 2022 – The 


Competition’. E proyecto aki a wordo guia door di Juffrouw Cindy 
Wernet, docente di Ingles na Juliana School MAVO, cu colaboracion 
di Juffrouw Sharleen Tromp y Meneer Giovanni Christiaans. Nan 
a logra prepara e gruponan pa haya cifra pa e materianan Ingles, 
Economie y Informatiekunde. 


Klas 2 di Juliana School MAVO, un total di 51 alumno, a traha riba 
e proyecto den grupo y e meta tabata encera inventa of imita un 
producto pa asina introduci nan negoshi y producto na e mercado 
di Aruba. Nan a siña traha un ‘Business Plan’ basico na Ingles, 
pensa un nomber pa nan compania y diseña un logo. Durante e 
Proyecto e alumnonan a ricibi bishita di e ex-alumnonan Sebastian, 
Valentina y Daniella Gomez, kendenan awendia ta empresario di 
Vadavas cu a conta nan trayectorio y a duna conseho y inspiracion 
pa pusha pa nan logra nan meta. 


Pa e anochi final tur 12 grupo a presenta nan pitch, uzando 
terminologia cu nan a siña como empresario nobo. Nan a pasa 
slides pa splica e logo, diferente funcion cu cada miembro di grupo 
tabatin den nan compania, costo pa traha e producto y pronostico 
di entrada despues di inversion. 


E presentacion final a tuma luga den Crystal Theater y a cuminsa 
6:30 pm cu un mercado pafo di e sala, caminda e gruponan por 
a expone nan producto final. Publico presente por a cumpra e 


Juliana School Mavo cu proyecto 
Juliana School Mavo cu proyecto 


innovativo ‘Youth Entrepreneurs 2022’ 
innovativo ‘Youth Entrepreneurs 2022’ 

productonan cu e alumnonan a crea. Tabata tin, entre otro: 
body scrubs, yabero, armband, bela y tur esakinan traha door 
di e 12 gruponan. Tambe a expone otro producto cu no tabata 
na benta. Grupo B-safe e desplega nan locker y grupo Phone 
Ware a mustra e diferente maneranan con nan por personalisa 
kaft di telefon pa nan clientenan. 


Pa 7:15 pm e evento paden a cuminsa cu e maestronan di 
ceremonia Nathan Zapata di klas 3C y Arleen Thiel di klas 3A. 
Cabesante di Juliana School, Juffrouw Paula Croes, a duna 
palabra di bonbini y e MC-nan a introduci e miembronan di 
hurado. Henter e cuerpo di hurado ta ex-alumno di Juliana 
School y awendia empresario cu experiencia: Radinka van 
Vuurden, Jinan Dirksz, Sharon Violenus, Edilianne Donker y 
Sebastian Gomez. E miembronan di hurado a ricibi muestra di e 
productonan di bolo miniatura, donuts, pasaboca di ijs y e otro 
inventonan cu tabata tin riba mercado. 


E anochi a culmina cu anuncio di e ganadonan. Na tercer luga 
e keda e grupo Key-Cycle, di alumno Elizabeth Koolman, Dayna 
Wever, Shayenn Raven, Jeanyl Sierra y Zayon Kelly di klas 2C. 
Di dos luga a bay pa Artistic Hands presenta pa Kianah Vrolijk, 
Jaythan Franken, Rebecca St. Fleur y Immilaine Maduro di klas 
2C. E prome luga y ganado absoluto di ‘Youth Entrepreneurs 
2022– The Competition’ a bira e grupo Island Body Scrub di 
alumno Julienne Jones, Hillary Cano, Valentina Pinzone, Tamara 


Goovard di klas 2B. 


Juliana School kier a gradici e alumnonan cu a briya y demostra 
cu nan tin e capacidad pa ta futuro empresario di Aruba. Un 
danki tambe na e mayornan pa apoya e proyecto aki y na nos 
cuerpo di hurado presente. Y sin lubida nos MC-nan Nathan 
y Arleen pa e bon trabou. E Proyecto aki no lo tabata posibel 
sin e ayudo di nos sponsornan cu nos kier a gradici: Paradera 
Party Center, Delphi Watersports, Radisson Blu, Setar NV, Cuts 
& Curves Fitness Center, Caribbean Cinemas, Bushiri Karting, 
Arcade Aruba, AMK Multimedia, Vadavas, Fireson Brewing, 
HLNY, Creations by Sharon y Beads by Edi’s. Masha danki pa 
boso aporte na e proyecto di Juliana School. 

ropietario y gerencia di Patrizia’s of NYC 
dialuna habri nan porta inoficialmente 


y nan prome invitadonan tabata prensa 
local pa cera conoci cu e famoso restaurant 
aki. 


Propietario aki na Aruba di Patrizia’s of 
NYC tal Giacomo Alaio. E ta un restaurant 
masha conoci cu a habri su prome 
establecimento na Bronx. Hunto cu su 
ruman a dicidi di pone algo cu un sabor 


Patrizia’s of NYC tambe na Aruba awo 


Italiano, di unda nan descendencia ta, na Merca. Y el a resulta 
un exito pa motibo cu despues a habri nan di dos filial y sin cu 
nan por a pensa a yega na 14 filial di Patrizi’s of NYC. 


E platonan cu nan ta sirbi tin sabor y tradicion Italiano. Na 
inicio nan tabatin un menu y despues a kita algun plato afo. 
Sinembargo a trece nan bek pa sigui cu e tradicion Italiano. 
“E ta puro receta familiar.” 


Aruba ta manera un di dos cas pa nan famia cu tin 30 
aña bishitando e isla. P’esey e restaurant no ta dirigi riba 


turistanan so pero tambe pa local. 


E restaurant ta situa unda antes Tony Roma’s tabata. Nan 
receta puro recetanan original den e restaurant situa 
awo na Aruba tambe. Mester bisa cu esaki ta e prome 
filial internacional cu nan tin. 


P’esey a trece hunto cu nan Francesco Russo, Executive 
Chef di Patrizia’s of NYC, kende tin mas cu 45 aña di 
experencia como chef den e mundo di restaurant. 


25 


Diaranson 13 di Juli 2022 


D 


iasabra dia 2 di Juli, Women empOwering Women 
(WOW), a organisa nan di dos evento di Career 


Day, Career Day 2.0 na Piso 3 Workcenter. 


E proyecto aki a wordo inicia door di e Empowerment 
Committee y a wordo ehecuta bou liderazgo di 
“Outgoing” Head of Empowerment, Sjeidy Feliciano. 
Career Day tin como meta pa guia y prepara damanan 
cu ta drenta den e area laboral 


E mainta aki a cuminsa cu un ‘Welcome message’ 
for di Presidente Rocío Burgos y nos partners di 
ORUA Toastmasters club. Presidente Rocío a pone 
enfasis riba kico WOW su meta ta, dicon e proyecto 
aki ta importante pa nos organisacion y en corto a 
duna un splicacion kico un ‘elevator pitch’ ta. ORUA 
Toasmasters Club a duna un introduccion riba kico 
nan ta haci como club y tambe a brinda tips y trainings 
di entrevista. 


Sigui pa un seccion na unda e miembronan a sinta 
‘one-on-one’ cu e participante pa hinca nan CV den 
otro na un manera profesional. 


Despues e participantenan a wordo dirigi pa e “Beauty 


COMUNDAD 


Women empOwering Women 
Women empOwering Women 


(WOW ) – Aruba – “Career Day 2.0” 
(WOW ) – Aruba – “Career Day 2.0” 


Space” na unda nan por a scoge y bay cas cu paña pa trabou 
cu miembronan di WOW a colecta. Miembronan di e ‘Beauty 
Committee’ a yuda asisti den haci nan cabey y “style” nan 
look. Nan make-up a wordo haci door di Oszienne Croes - @ 
MakeUpByOszienne – pa completa nan look y pa asina nan 
por a tuma nan headshots door di fotografo profesional 
Ayrton Tromp pa pone riba nan CV. Como sorpresa y pa 
finalisa e mainta aki e participantenan a haya e oportunidad 
pa sinta cu dos agencia di empleo pa aplica per directo. 


Proyectonan manera Career Day tin e obhetivo pa brinda un 
otro hende muhe e oportunidad di supera su mes. Nos ta 
hopi contento y orguyoso di e damanan cu a ‘show up’ pa nan 
mes, y mustra cu nan kier sigi desaroya nan carera profesional 
y mehora nan situacion actual. Na final di e dia e damanan a 
expresa nan gratitud y cu nan lo desea pa mas hende muhe 
den nos comunidad apoya otro den e manera aki. 


E organisacion kier a gradici nos team di boluntario y 
specialmente Sjeidy Feliciano pa a guia y ehecuta e proyecto 
aki. 


Na nos partners di Toastmasters Club of Aruba pa dedica 
nan tempo boluntario pa “shed y share their knowledge & 
tips”. Tambe un danki grandi na nos sponsors Romar Trading, 
Subway Aruba y Piso 3 Workcenter cu a yuda haci e mainta 
aki posibel. Y sin falta un danki na nos miembro nan cu a yuda 
haci e evento aki uno exitoso! 

enter APEX, locual antes nos tabata 
conoci como ATCO Concrete N.V. a para 


un rato keto pa despedi di nan colega stima, 
Ramsey Clemencia. El a fayece recientemente 
di forma inespera, lagando hopi tristesa atras 
pa su famia y tambe coleganan na trabou. 


Ramsey a cuminsa traha cu compania 
desde dia 29 di maart 2005, pero e tempo 
ey na EcoTech. Cu añanan di experencia el 
a transferi pa ATCO Concrete como truck- 
driver. E ta conoci tur caminda pa ta entrega 
santo y piedra den e truck, cu ta hasta carga 
su nomber riba dje. 


Durante un ceremonia cortico di despedida, 
Jose Wernet, Operations Manager, a hiba 
palabra den nomber di MetaCorp y tur 
subsidiario. El a cataloga Ramsey Clemencia 
como un bon trahado y cu semper ta para na 
banda di e solucion. Ramsey ta semper cla pa 
traha y brinda bon servicio na satisfaccion di 
cliente, ta su lema cu e ta yega trabou tur dia 
cu ne. 


APEX a expresa palabranan di condolencia na 
famia y a yama nan danki pa por a comparti 
Ramsey cu nan durante 17 aña largo. Ramsey 
Clemencia a fayece hoben, dia 24 di augustus 
proximo e lo a cumpli 54 aña si e tabata na 
bida. 


Despues di e despedida dilanti e planta di 
APEX na Barcadera, e corteho funebre a 
sali y pasa dilanti tur e trucknan grandi di 
APEX pitando y asina despedi di Ramsey. Cu 
Ramsey Clemencia sosega na paz. 


Despedida conmovedor pa Ramsey Clemencia 

otro pasobra nan no 
por a comunica den 
Sranan of Maleis. Nan 
no tabata conoce otro 
su cultura pero cu su 
wela Diana tabata papia 
Papiamento. 


Diana Lebacs a bay scol 
na Corsou y a scoge pa 
Kweekschool 
caminida 


tabata prepara e generacionnan binidero di maestro y 
maestra. Na 1966 ela alcansa su akte di maestro y ela duna 
klas 13 aña. 


Na 1967 ela casa cu e tambe maestro di scol, autor di 
comedia y regisor di cine, Pacheco Domacassé kende a 
fayese e aña’ki. E pareha tin dos yiu. 


Riba tarima Lebacs tabata den su elemento y ela stimula 
literatura pa hubentud cu pasion. Despues ela concentra 
riba trahamento di material di duna les na Papiamento y 
pa su logronan Cas Real Hulandes a condecore como Ridder 
in de Orde van Oranje-Nassau i 10 aña pasa ela gana e 
prestigioso premio crioyo Tapushi di oro. 


INTERNATIONAL 


D 


ialuna gobierno di Sint Eustatius ta cuminsa cu un 
campaña pa retira chubatu y cabrito di mondi for di 


caya y barancanan di e isla ya cu e isla tin 14.000 kabritu 
cu ta un plaga real pe habitantenan dje isla. 


Nan ta ‘`fretu’ tur loke ta crece y florece y na mesun tempo 
nan ta daña tera dje isla cu por crea situacion peligroso pa 
e habitantenan. 


Habitantenan dje isla tin años ta reclama riba e nivel di 
daño cu e animalnan cu ta rond riba e isla pero otro siman 
lo tin principio di final di nan reino caprichoso. 


Dialuna lo cuminsa tira e animalnan cu no tin doño pa 
cumpli cu lei di control di cabrito riba e isla. 


Eliminacion dje animalnan shimaron lo cuminsa den e zona 
pobla principalmente den e barancanan halto cuminsando 


N 


o tin duda cu e noticia di morto di e baluarte cultural 
di nos pais, Diana Lebacs, a dal hopi hende duro ya cu 


na un edad relativamente mediano Señor a yamé den su 
Reino. 


No mucho tempo pasa su ex compañero di bida matrimonial 
Pacheco Domacassé tambe a bandona e mundo aki 
creando un bashi enorme den mundo cultural en general 
den nos pais. 


Diana Lebacs a fayece dialuna na edad di 75 aña den 
compania di su famia. 


Diana Lebacs a nace 12 di september 1947 na Corsou i 
tabata un autor Curasoleño multifacetico cu tabata produci 
obra tanto na Papiamento como Hulandes. 


Un di su obranan cu mas a dune fama ta e buki hubenil 
Nancho di Boneiru pa cual na 1976 ela ricibi e premio 
Silveren Griffel na 1976 como prome ganadó no-Europeo. 


Aparte di tabata autor, e tabata cantante, actriz traductor. 


Diana ta yiu di tata Curasoleño y mama Surnameño. Di 
acuerdo cu su biografia, su mayornan tabata biba na 
Marie Pompoen y e mayornan tabata papia Hulandes cu 


Dialuna awor ta cuminsa elimina miles di cabrito na Sint Eustatius 


Otro baranca di cultura a bay sosega: Diana Lebacs 


cu chubato y cabrito. E funcionario di gobiernu dje isla 
Claudia Toet a splica cu tur hende riba e isla ta harto dje 
animalnan destructivo aki. 


Nan ta un peliger grandi y si gobierno no tuma paso awor y 
aplica lei, nan ta destruyendo e isla literalmente pe futuro 
generacion. 


Pero no ta chubato y cabrito so ta causa daño pasobra tin 
miles di otro animal cu ta caba cu tur flora y fauna y a causa 
un daño incalculabel den transcurso di tempo. Y nan ta 
forma un peliger pa trafico di auto sin menciona e daño na 
propiedad privá. 


Tur cunukero a haya aviso pa busca un luga pa warda nan 
animalnan y alabes discuti un plan di agricultura sin kabra 
y cabrito. 

Hues di Corte den Prome Instansia a rechasa peticion di un señora 
ciudadano ku ta traha na gobierno pa interna su mama den un Cas 
di Anciano pasobra e mama ta perdiendo control riba su facultad 
mental pero e señora no ke sali for di su cas. 


E yiu a regla caba kende lo bira e persona Curator cu lo cuida pa 
bienestar material y spiritual dje mama kende ta un persona di 69 
aña. 


Prome cu hues a start e proceso, e mes a papia na telefon cu e 
psikiatra cu ta trata e mama mientras cu e señora a asisti ne caso di 
corte hunto cu e persona cu ta su actual curator cu ta su mes yiu cu 
tambe tabata presente ne combersacion cu hues. 


E persona cu actualmente ta responsabel yi ta tuma tur decision pe 
mama te yiu cu corte a nombra aña pasa. 


Durante e sesion, e señora a bisa categoricamente cu su deseo ta 
pe keda biba den su cas y e yiu ta admiti cu esey ta posibel pasobra 
e mama tin moda financiero pa paga gastonan di su cuido personal 
na cas. Ademas ta tarea dje yiu komo curator pa e mama biba mas 
tanto posibel den su cas. 


DI CAS PA FUNDACION 


E yiu a pidi hues pa duna e permit necesario pa hiba e señora mama 
Fundashon Birgen di Rosario ya cu e tin e moda financiero pa paga 
pa nan cuida den un cas di anciano y paga pa tur su cosnan. 


E yiu a haci e peticion pasobra e situacion di cuido na cas a sali for di 
man di tal forma cu e no por maneha e situacion su so. 


Dialuna tabata un dia cu a habri y cera cu asesinato na Rotterdam 
despues cu den oranan di antayera nochi e noticia a circula cu un 
desconoci a asesina Martina na station di metro Coolhaven na 
Rotterdam. 


Siki Martina lanta den Rotterdam-IJsselmonde y den un entrevista cu 
AD aña pasa a conta cu e ta corda claramente riba e temporada di su 
hubentud con e tabata mira e atraconan, tiroteo y hincamentonan 
den mondi di Ijsselmonde. 


Como mucha ela lanta den un ambiente criminal. Su bisiña tabata den 
mundo criminal y dimes e tambe tabata aden. 


Den pasado e tabata envolvi den un ‘ripdeal’ pa droga y mester a core 
pa su bida pasobra tabatin un tipo ta zwai cu un arma di candela. Djei 
ela pasa un pasa bay cerca su tata pe bin Corsou pasobra si ela keda 
Hulanda den e temporada ei, e lo a caba malo. 


Siki Martina tabata activo den mundo musical y farandulero na 
Hulanda y a traha cu varios artista famoso na Hulanda y Europa y 
naturalmente tambe ela toca den un brassband. 


Hues a rechasa peticion´di yiu/curator pa 


interna su mama den Birgen di Rosario 


Un otro aspekto di su bida....... 


Siki Martina como mucha e mester a huy bin 


Corsou pa evita cu lo likidé 


E yiu ta traha, e cuido ta afecta su trabou y su bida social y 
funcionamento na trabou a bay atras. 


E yiu a bin cu declaracion di psikiatra F.H. plus nomber di dos 
colega di trabou na gobierno y dos representante di Spiritual 
Healing Centrum. 


YIU MES POR DICIDI 


Hues a señala cu e yiu como Curator mes por dicidi unda e 
mama ta keda. Pero e peticion cu ela haci ta bay mas leu cu esey, 
esta pa hinca e señora permanente den un Cas di Cuido caminda 
ademas nan por cuidé pa su enfermedad. 


Pa esey nan mester firma un contract di tratamento medico 
cu Fundacion Birgen di Rosario pe haya tratamento bou di tur 
circunstancia cu tur ekipo necesario. 


Aña pasa tambe hues a papia cu e señora y su yiu y ela bisa 
categoricamente cu e no ke bay un cas di hende grandi. 
Recientemente e no tabatin sigur mas cu si e ke keda cas of bay 
cas di hende grandi. Pero esey ta logico pasobra mentalmente 
ela bay masha atras. 


Na Hulanda t’asina cu e curator tin poder pa ordena pe señora 
bay e cas di hende grandi, aki no tin e lei cu ta duné e poder ei. 


E señora no ta sufri ningun menasa of desbentaha fisico y e 
eventual puntonan negativo ta toca e curator mes. Pero nan no 
sa e motibo pa hiba e señora un Cas di Hende Grandi. 


Riba medianan social hopi a expresa cu nan 
no por kere cu a mata Siki. Ela muri laga su 
compañera Sarita Lorena atras y dos yiu. 


E promesa cu ela haci Siki a desmoroná pasobra 
nan no por bira bieu hunto. Te cu ayera nochi 
polis no a practica ningun detencion. 

¡Oh, Dios misericordioso! Te pedimos por tu siervo José Gregorio, 


quien 


prevenido por tu gracia practico desde niño las mas heroicas virtudes, en 
especial una Fe ardiente, una Pureza angelical y una Caridad encendida, 


siendo esta la escala por la cual su alma volo a tu divino encuentro, 


cuando recibiste el holocausto de su vida. 


Concedenos que brille pronto sobre su frente la aureola de los santos, si 
es para tu mayor gloria y honor de la Santa Iglesia. Te lo pedimos por los 


meritos de Cristo Nuestro Señor. Amen 


Cu honda pena pero conforme cu boluntad di Dios nos ta anuncia 


fayecimento di 


Petra Isidora Thode-Rasmijn 
Mihor conoci como: “Dora” 


*19-05-1949 - †08-07-2022 


Acto di entiero lo wordo anuncia despues. 


Dios ta amor y amor ta Dios,Maske mi no ta na e 
mundo aki mas, tur día lo mi ta den boso curason. Mi ta 


alaba bo Dios pa tur bo obranan. 


Cu tristeza den nos curason, pero conforme cu boluntad 
di Dios y agradecido pa tur locual ela nifica pa nos, nos ta 
participa fayecimento inesperadamente di: 


Sr. Wilfred Lugo 


Cariñosamente yama 
“Bubita” 


Na nomber di su: 


Esposa: Lucia Lugo-Kock 


Yiu: Angeleau y Laura Lugo-Franco 


Mayornan: † Jose Lugo† Thomasita Tromp 


Rumannan: Pablo Jose Lugo (Ito) Jorge y Gomara Lugo Chayadi 
Lilian y Randy Hoek-Lugo 


Subrino(a)nan: Gregory Lugo y señora (Hulanda) Jennifer y Joan 
Rosario-Lugo Giorgino Lugo Ralph Hoek Josue Hoek 


Swa y cuñanan: Ludwina y Eric Arendsz-Kock Adriana Nelson-Kock 
(Hulanda) Alexander Kock (Hulanda) Lourdes Kock (Hulanda) 
Vivian Koc Eugene y Mireya Kock-Kock Alfred van Duuren 


Sobrino(a) nan di respet: Giovanny Solognier Ylonca y Jean-Pierre 
Zimmerman-Arendsz Natoushka Solognier y Urmi Inocencia Edric 
Arendsz y Stephanie Angela Richard van Duuren y Suzy Sobral Derick 
Arendsz y Patricia Clever Jordan Geerman y Mariangella Odor 
Janelyn van Duuren y Pierre Pintus Jermain Van Duuren y Danielle 
Bos Alexandra Kock Gorgia Kock Jetli Kock 


Bon bisiña: Reina Toppenberg 


Amigo(a) di cas: Shirley y Billy Bundle-Tevreden y famia Ruben 
Toppenberg y señora y famia Donald Toppenberg Oriana Dubero 


Amigo y amiganan di Tarabana y Dakota, Su bon bisiñanan 


Ex coleganan di Departamento di Labor (DPL) 


Demas famia: Lugo, Tromp, Kock, Franco, Chayadi, Hoek, Lopez, 
Arendsz, Nelson, Zimmerman, van Duuren, Solognier, Geerman, 
Rosario, Bundle, Pintus, Sobral, Toppenberg. 


Si den nos tristeza nos por a lubida algun persona of famia nos ta 
pidi nos mas sincero disculpa. 


Acto di entiero lo tuma luga na Misa La Birgen 


Fatima Dakota diabierna 15 di juli 2022 di 2’or pa 


4’or di atardi. Despues lo sali pa Santana Catolico na 


Sabana Basora. 


Nos disculpa cu nos lo no por ricibi bishita di 


condolencia na cas. 

Dedicacion na Glenda Krozendijk: 1 aña di fayecimento’ 


Glenda, miembro di nos fundacion cu e meta pa documenta historia di trabou social na Aruba 
Locual su persona a contribui cuné durante ehecucion di e tareanan, ta di gran balor 
Experiencia di Glenda como profesional tanto den trabou social y enseñansa, ta hopi 
Na soluciona nos problemanan social, como profesional y boluntario, Glenda su reto 
Documenta trabou social a base di literatura y entrevistanan, motivacion di Glenda 
Analisa, duna opinion critico y no desvia di e meta stipula: caracteristicanan di Glenda 
Kico tawata e forsa y retonan di nos hendenan durante nan bida, necesario pa describi 
Rebeldia contra inhusticia, p’asina mehora bida di esnan menos afortuna, parti di su vision 
Oportunidad tin cu wordo brinda na e ser humano, p’asina descubri su talentonan y desaroya 
Zjilea di Glenda tawata celebracion di cada momento di bida hunto cu su hendenan stima 
E investigacion di historia di trabao social Aruba den un buki cu enfoke pa un publico grandi 
Nos futuro profesionalnan pa tereno social Aruba mester tin conocimento di pasado 
Dunando asina honor y balor na tanto e trahado como na e trabao social di e tempo ey 
Indudablemente puntonan cu Glenda tambe tawata pone hopi enfasis ariba pa keda realisa 
Juice, koffie, thee y pasaboca semper cla pa nos reunionnan periodicamente na su cas 
Kibrando barera riba e area social y di enseñansa pa por progresa: herencia di Glenda pa nos 


Fundacion Trabou Social Aruba 
Directiva: Lucia Kelly, Yvonne Spellen, Glenda Gil y Roslin Kock 

E la laga recuerdonan super bunita atras y nos ta gradici dios pa tabata tin un tata 


Ehemplar- Balente y cu un curazon di oro, Nos tin un ehempel pa sigui y ta roga na dios pa 


ilumina nos pa sigui dilanti mane e lo tawata desea, Su enseñansanan 


lo keda cu nos y Semper e lo ta den nos curazon 


Francisco De Sales Quandus 


(CHITO) 


Na nomber di su 


Tata: †Pastor Maximiliano Quandus 


Mama: †Petra Maria Geerman Quandus 


Mama Di Su Yiunan:Lidia Mariana Kock 


Yiunan:Ramiro Quandus & Maria Fenanda Quandus Jimeno†Lisuri Marsdin-Quandus & 
†Ruben Marsdin Lyandra Quandus 


Nieto(a)nan:Jofran Quandus Jomiro Quandus Lynn Quandus Shanthale Marsdin Nathan 
Violenus 


Unico Bisnieto Stima:Jayvan Quandus 


Rumanan:Dora Quandus Rica Bertha Quandus†Candita Quandus †Caridad Quandus †Jesus 
Rafael Quandus †Ceferino Benito Quandus †Sira Candita Quandus †Petronilda Candita 
Quandus 


Nuera y Nuero Stima Manera YuiMaria Fernanda Jimeno†Ruben Alfonso Marsdin 


Mihor Amigo:Randolf De Mayo 


Omo y Tantanan Primo y Primanan Subrino y Subrinanan Na Aruba y Hulanda 


Tur Swa y Cuñanan,Ihanan, Amigo y Amiganan, Su bon bisiñnan, Conocirnan y Amistadnan di 
mundo di Casino y Construction y demas famia: Quandus, Kock, Jimeno, Marsdin, Violenus, 
Geerman, Donata, Carrera, Wever, Fun, Reyes, Arends,,Vrolijk, Petrochi, Faro, Vroegindewij 


Famia Rodiguez y demas famia na Cuba 


Nos ta Disculpa si den nos tristeza nos por a lubida un of otro famia. 


Ta keda invita pa compaña nos pa hiba nos Tata na su ultimo lugar di sosiego 


diabierna 15 Juli 2022 na Aurora Funeral Home di 2’or pa 4’or di atardi 


despues saliendo pa Santana central na Sabana Basora 


Despues di entiero nos no ta ricibi bishita di condolencia na ca 


Laga tur loke ta spera mi ta 
bunita Laga tur locual cu mi 


encontra na caminda ta bunita 


Laga tur locual cu mi laga atras 


keda bunita y Laga esakinan 


termina den tur buniteza. 


Cado Wever. 


Cu dolor na nos curason, nos ta 


anuncia fayecimento di: 


Joseph Anthony van der 


Linden 


*26-04-2005 - †09-07-2022 


Acto di entiero lo wordo 


anuncia despues 

“Si un hende muri, e por bolbe biba? 


Lo mi keda warda tur e dianan ku mi ta obliga di 


warda, te ora mi liberashon yega. Lo bo yama, i lo mi 


kontestabo; bo ta anhela pa mira obra di bo man” 


Job 14:14,15 


Cu dolor na nos curason, nos ta anuncia 


fayecimento di nos ser stima: 


Elsa Maria Tromp 


*24-03-1941 - †08-07-2022 


Acto di despedia lo wordo anuncia despues 


Laga tur loke ta spera mi ta bunita 


Laga tur locual cu mi encontra na caminda ta 


bunitaLaga tur locual cu mi laga atras keda bunita 


y Laga esakinan termina den tur buniteza. Cado 


Wever. 


Cu dolor na nos curason, nos ta participa 


fayecimento di nos ser stima: 


Stephany S. Rasmijn 


Cariñosamente yama “Nieske” 


*22-11-1984 - †09-07-2022 


Acto di despedida lo wordo anuncia despues 


Den nomber di famia nos kier a gradici tur 
esnan cu a mustra nan atencion of compaña 


nos durante entiero di 


Veneranda Angela 


Mihor conoci como Dudu 


Boso muestra di atencion ta di hopi aprecio y un 
gran sosten pa nos. Un danki na Cas di Cristelle, 


especialmente Stella, Lidia, Kaythleen y Eric. 


Un danki na Dr. Rivera pa su atencion. Danki na 
Lucia Flanegin, su costurera y Pastor Jairo pa e 


ceremonia. Danki na Royal /Aurora Funeral Home 


pa nan bon servicio. 


Na mesun memento nos ta invita pa compaña 
nos na 3 Santo Sacrificio di Misa na Inmaculada 


Concepcion na St. Cruz pa 7 pm 


Diaranson 13 di july 


Diabierna 15 di july 


Diasabra 16 di july, despues di misa tin un oracion 


na cas Sabana Grandi 75 C 


Boso presencia lo altamente aprecia 

Pasobra Dios a stima mundo asina tanto cu El 


a duna su unico Yiu, pa tur cu kere den djé, no bai 


perdi, ma haya bida enterno Juan 3:16 


tristesa na nos curason pero conforme cu boluntad di 


Dios, nos ta anuncia fayecimento di: 


Juanita Britten-de Cuba 


Mihor conoci como: “Mama” 


*23 Juni 1938 - †07 Juli 2022 


Na nomber di su casa stima: Bernardo “Benny” Britten 


Yiunan: Dorothy Yolanda Britten, Mildred Britten y Marlon 
Croes, Marlene y Emil de Cuba, Brainard Britten 


Nieta-(o) nan: Joanne Oduber, Gilmar Oduber y Gloria-Lisa 
Franken, Miliéne Maduro, Naiara de Cuba, Eliana de Cuba 


Bisanieta (o):, Qwinthan Toppenberg, †Kaydan 
Oduber,Kaylani Oduber, Jaydan Kock 


Subrina (o) nan: Angelico Tromp y familia, Beatrix Bislip- 
Tromp y familia, Hubert Tromp y familia, Bernadette Hamlet- 
Tromp y familia, Roland Tromp y familia 


Su madrina: Theresita de Cuba 


Prima stima: Flora de Cuba y familia 


Su comer/comper nan: Chani Figaroa, Norma Rodriguez, 
Florencia Croes, Tito Tromp, Yuyu Britten 


Amiga nan di cas: Nena Odor, Olivia Martinus, Lisbeth 
Maduro, Chichi Maduro, Regina Maduro 


Sra cu a cuide den e ultimo luna nan: Dencha Werleman 


Su primo y primanan, Ihanan, bisiñanan. 


“Dios ta amor... y amor ta Dios, 


maske mi no ta na e mundo aki, tur dia 
lo mi ta banda di boso Curazon, mi por 
stens di loke Señor ta hasi” Salmo 33 


Cu dolor na nos curason, pero conforme 


cu boluntad di Dios, nos ta participa 


fayecimento di nos ser stima: 


Sra.vda. Angelica Hernandez- 


Dirkz 


Cariñosamente yama “Machi of 


Antin” 


*05-06-1932 - †08-06-2022 


Acto di entiero lo wordo 


anuncia despues 

“El a laga recuerdonan super bunita atras y nos ta gradici Dios pa tabata tin un Tata ehemplar y amoroso. Nos tin 


un ehempel pa sigui y ta roga na Papa Dios pa ilumina nos y yuda mantene nos uni den su memoria. Semper e lo ta 


den nos curazon”. 


Cu inmenso tristesa nos ta participa fayecimento di mi Casa, nos Tata, Welo, Ruman, Suegro, Omo, Primo y Amigo 


stima: 


Margarito Raymundo Wester 


“Papa, Boejij, Rey” 


*10-06-1938 – †08-07-2022 


Casa di: Sra. Celsa Wester - Lacle 


Na nomber di su: 
Yiunan y casa: Sra. Marlene y Sr. Willem Croes Sr. Raymond y Sra. Bianca Wester - Dubero 


Nieto y nietanan cu ta su preti wowonan: Sharlene Croes y Howard Kock, Ryan Wester, Celine Wester 


Rumannan: Candi y Celia Wernet – Rasmijn Vda. Clara y † Bubu Croes - Wester, Nana Y Shonle de Mey – Wester, † 
Mani y † Shonma Flemming – Wester, † Mada y Javier Figueroa – Wester, † Camilio Wester, Vdo. Padu Wester y Dora 
Franca, Ina y Coby Geerman – Wester, Magriet y Marius Cornelissen – Wester 


Milo Wester, Candida y † Lucius Peterson – Wester, Diana y Teun Van den Nieuwenhuizen – Wester, † Sila y Theun, 
Esman – Wester, Enrique Wester, Ludwina y Buchi Quandt – Wester 


Cuña: Vda. Helenita Lacle – Henriquez y Famia 


Subrina y subrinonan: Ocando y Famia, Stefano y Famia, Aaron y Famia, Roly y Famia, Anthony y Famia, Shareen 
y Famia, Farina y Famia, Angeline y Famia, Natalie, Marianela y Famia, Ingmar y Famia, Patrick y Famia, Marbel, 
Armando y Famia, Arnaldo y Famia, Indra y Famia, Ruthline y Famia, Luisette y Famia, Clarissa y Famia, Stefan 
y Famia, Jo-anne y Famia, Gina y Famia, Donna y Famia, Raoul y Famia, Raydel y Famia, Rayna, David y Famia, 
Stephannie y Famia, Bryan y Famia. 


Co- Suegra: Sylvia van Looij 


Tur su ihanan, comer y compernan, amigonan di cas Maria y Jacobo Castro. Tur su bisiñanan di Papilon, su 
ayudantenan di cas Alejandra, Lola di Wilhelmina Kanker Fonds. 


Ex-coleganan di: LAGO Oil & Transport Company y DIVI Aruba Resorts. 


Demas famia: Wester, Lacle, Croes, Dubero, Wernet, Kock, Rasmijn, De Mey, Flemming, Jacobina, Geerman, 
Cornelissen, Peterson, Van den Nieuwenhuizen, Esman, Quandt, Vrolijk, Henriquez, Thode, Tromp, Britten, Kelly, De 
Cuba, Pablo, Winterdaal, Werleman, 


Nos disculpa si den nos tristesa nos por a lubida un of otro Famia. 


Ta keda invita pa compaña nos pa hiba nos Tata na su ultimo lugar di sosiego, CDiahuebs 14 Juli 2022. 
For di 12:30 di merdia te 4’or di atardi nos Tata stima lo ta na Misa Inmaculada Concepcion na Sta. Cruz. Pa 4’or lo tin 
un respons na Misa Inmaculada Concepcion y despues pa Santana Catolico na Sta. Cruz. 


Despues di entiero nos no ta ricibi bishita di condolencia na cas. 


